Publication: Magyar Közlöny
Issue: MK-1998-30 (Year: 1998, Number: 30)
Era: 1990-2004
Section: a 19/1998. (IV. 8.) FM rendelethez
Paragraph Index: 129

22. MOLNÁR mestervizsga szint és szakmai követelmények I. A mestervizsgára jelentkezés feltételei I/1. A mestervizsgához szükséges szakképesítések adatai A szakma (szakképesítés) megnevezése azonosító száma (OSZJ) (OKJ) Molnár szakmunkás 1914—6 31 5212 09 vagy malomipari szakközépiskolai érettségi 1914—6 vagy malomipari és keveréktakarmány-gyártó technikus 61—0108 52 6222 08 vagy élelmiszeripari gépésztechnikus 71—0100 52 5442 01 vagy terményfeldolgozó-ipari szakközépiskolai érettségi 1915—6 vagy szakirányú élelmiszeripari egyetem/főiskola A fenti előírt feltételeket közokirattal vagy annak hiteles másolatával kell igazolni. I/2. A mestervizsga előfeltételeként előírt szakmai gyakorlat A szakmában eltöltött gyakorlat szakterülete időtartama Molnár szakmunkás munkakörökben 5 év Művezető (almolnár, műszakvezető, vezető molnár), főmolnár (főművezető), üzemvezető 3 év A fenti követelményeknek való megfelelést munkáltatói igazolással, a korábban rendszeresített munkakönyvvel, vagy egyéb úton kell a pályázónak bizonyítania. II. A mester munkaterülete, feladat- és tevékenységi körök II/1. A mester szakmai munkaterületeinek leírása Az 1914—6 szakszámú (31 5212 09 OKJ számú) molnár szakmai képesítéssel rendelkező mester szakmájának gyakorlását — kevés kivételtől eltekintve — üzemi szervezetben végzi. A malmi, a takarmányipari és a gabonatárházi technológiák gyártó folyamatai teljeskörűen gépesítettek és különböző fokon automatizáltak, még a kisebb — általában alacsonyabb gépészeti és technológiai színvonalat képviselő — üzemekben is. A nagyobb malomipari létesítményeket a modern értelmű, teljes körű automatizáció jellemzi. A malomtelepen a nem számottevő létszámot igénylő fizikai munka nem a molnár munkakörébe tartozik, itt esetlegesen a molnár ellenőrző feladata szükséges. A malmok és a takarmánykeverő üzemek, általában jellegzetesen többszintes épületek (vertikális elrendezés), míg a gabonaraktárak változatos kialakításúak, egyaránt szokásos a zárt építményben lévő technológiájú vasbeton siló, a szabadtéri technológiájú fémsiló és a zárt csarnokos gabonatároló. Ebből adódóan a molnár a munkáját nem egy körülhatárolt, szűk munkaterületen, hanem az üzemépület egy technológiai részében, a malomépület vagy pedig a malomtelep egészére kiterjedően, viszonylag sok térváltoztató mozgással végzi. A malmi tevékenységekre jellemző, hogy a nagyfokú gépesítettség miatt az üzemtelepi létszám — más élelmiszeriparokhoz képest — alacsony, a malomtelepen dolgozó molnár szakmunkások száma, a malom nagyságától és fejlettségétől bár erősen függ, de lényegében egy malom-, takarmánykeverő üzem telepe, illetve egy gabonatárház kevés molnárt alkalmaz. A jól képzett molnárnak, azaz a molnár mesternek a szakma határterületein lévő vagy azon kívüli gyakorlati részismeretekkel is kell rendelkeznie. 1998/30. szám Jellemző munkatevékenységek: — A gabona tárolása. — A gabona őrlésre történő előkészítése. — Az őrlő üzemrészben végzett tevékenység. — A malmi késztermékek keverése, csomagolása, tárolása és kiadása. — A keveréktakarmány-gyártási tevékenység. II/2. A mester tevékenységi területe és feladatköre A molnár mester képzettsége és gyakorlata alapján bármely szakmai irányú malomipari üzemben tevékenykedhet (kenyér- és egyéb gabonákat, terményeket őrlő malmok, hántoló malmok, takarmánygyártó üzemek különböző változatai, gabonatárházak, gabona tisztító és terményszárító üzemek). A molnár mester számára kijelölhető a kisebb és a közepes nagyságrendű malomüzemek teljes körű szakmai irányítása. Elvárható tőle a gabona nyersanyagok, takarmányüzemek esetén a takarmány-alapanyagok piaci jellegű beszerzése, a cég által előírt vásárlási szerződések előkészítése, okmányok kiállítása. A molnár mestertől ismeretei alapján és meglévő személyi alkalmassága esetén a munkáltató a piaci körülmények közötti késztermék-értékesítésben való közreműködést is elvárhatja. A molnár mester a kisebb és közepes nagyságrendű malomüzem és az egész malomtelep tevékenységének irányítására képes. Figyelemmel kíséri a malomtelep technológiai és műszaki anyaggazdálkodását, annak adminisztrációját ellátja, az adminisztráció áttekintésére és alapvető értékelésére képes. A hatósági energiagazdálkodási, biztonságtechnikai, higiéniai, környezetvédelmi és egyéb jelentési kötelezettségekhez adatokat szolgáltat. A malom technológiai üzemrészeiben tevékenykedő külső (idegen) cégek (pl. karbantartók, kivitelezők, hatósági vizsgálatokat végzők stb.) munkatársaival együttműködik. A malomtelepre be-, illetve onnan kiszállító cégek képviselőinek tevékenységét szervezési munkájával segíti. A malomüzem technológiai és más közvetlen szakmai kérdéseiben a munkáltatóval szemben tárgyalóképes. Munkáját minden esetben a malomcég szervezeti és működési szabályzata, saját munkaköri leírása és az üzemre vonatkozó egyéb dokumentációk alapján végzi. Munkatársaival és feletteseivel rendszeres szakmai kapcsolatot tart. Az üzemi technológiára vonatkozóan tájékozott és a cégvezetés által megengedett mértékig a cég partnerei felé tájékoztatást tud adni. A molnár mester tevékenységi körébe sorolhatja a cég vezetése, hogy a molnár szakembereket képző- és továbbképző intézményekkel kapcsolatot tartson, az üzem távlati molnár szakmunkás-utánpótlása érdekében üzemlátogatásos szervezést végezzen a pályakereső fiatalok között. Az üzemi gyakorlatot végzőket, a pályakezdőket és az újonnan alkalmazott szakembereket általános szakmai és helyi ismereteivel segíti. A molnár mester a nem mesterfokú molnárok szakmai ismereteinek szinten tartására és kiegészítésére üzemi szinten képes. A malomüzembe kerülő betanított munkakörű dolgozók betanítását a szakterületén ellátja. A molnár mester lényegében szakmájának mestere, az átlagost meghaladó szakmai irodalmi és gyakorlati ismeretekkel rendelkezik, a szakmai irodalmat figyelemmel kíséri, a szakmai folyóiratokat (Molnárok Lapja stb.) járatja és olvassa. Ezek alapján a cég vezetése elvárhatja tőle, hogy az újonnan beállított gépek, berendezések és az újonnan alkalmazandó műveletek és technológiák kiválasztásában, továbbá az új gyártmányok kialakításában szakmai véleményével segítséget nyújt a cégvezetés számára, a megvalósításban közreműködik. III. Szakmai követelmények III/1. A szakma — mesterszintű — gyakorlása során előforduló legfontosabb feladatok (feladatcsoportok) A) A gabona tárolási tevékenységi területen A molnár mester elvégzi a gabonatárolóba érkező gabona előzetes mintavételezését, a minta kikészítését, érzékszervi minősítését, az átvételre elfogadott tételek mennységi átvételét. Ismeri a szállítási (vételi és értékesítési) szerződésekben használatos minősítési fogalmakat, a paraméterek határértékeit. Megismeri és felhasználja a laboratóriumi vizsgálati eredményeket és kiértékeléseket. Az egyszerűbb műszeres rutinvizsgálatokat maga is képes elvégezni és értékelni. A munkájához szükséges termék- és vizsgálati szabványokat, előírásokat és leírásokat ismeri és alkalmazza. A minősítési eredmények szerint hajtja végre a gabonaszállítmányok elkülönítő és összevonó betárolását. A betárolás gépi technológiai szakaszait önállóan üzemelteti, és az egyes műveleteket beszabályozza. A tároló gabona minőségét és egészségi állapotát figyelemmel kíséri, a szükséges állapotoknál kiválasztja és végrehajtja a szakmailag indokolt minőségmegőrző tárolástechnológiai műveleteket (átszellőztetés, forgatás, rostálás). 1998/30. szám A raktártér és a gabona vegyszeres fertőtlenítésének főbb szabályait ismeri, a fertőtlenítést végző szakemberrel együttműködik. A további igények (felhasználói, kereskedelmi) szerint előírt paraméterű gabonaminőségeket tisztítással és keveréssel biztosítja a tárolt gabonák minőségi ismerete alapján, a helyi technológiai lehetőségek szerint. A raktári kiadási technológiai műveletsort önállóan kijelöli (átadás feldolgozóüzembe, közúti és vasúti elszállítások) és irányítja. A raktározással kapcsolatos technológiai dokumentációt (mennyiségi és minőségi nyilvántartás tárolóhelyenként és gabonanemenként, elvégzett műveletek rögzítése, beépített műszerek leolvasása) naprakészen vezeti. Amennyiben a tárházüzemben vezérlőpultos irányítástechnika vagy folyamatirányító számítógépes vezérléses technika van, azt a molnár mester önállóan kezeli. Ilyen alkalmazott technikák esetén is szükséges a technológia hagyományos módszerrel történő elindításának és leállításának ismerete. B) A gabona őrlésre történő előkészítésének tevékenysége területén Az üzemi szakvezetés által meghatározott malomüzemi gabonakeverési arányokat beállítja. Beállítja és ellenőrzi a koptató anyagáram-erősségét, önműködő mérleg vagy adagolókészülék segítségével. Gondoskodik a halmaz- és az egyedi (felületi) tisztítógépek technológiailag eredményes beállításáról, működés közben ellenőrzi a műveleteket. Jól ismeri a koptatói vezér- és segédgépek beállítási lehetőségeit és a technológiai ellenőrzésük praktikus módszereit. A gabona alapnedvességének ismeretében meghatározza a technológiailag szükséges víz-hozzáadás mértékét, azt manuálisan beállítja és ellenőrzi, automatikus nedvesítésszabályozó műszer használata esetén azt beállítja, a korábbi beállítást felülbírálja, és indokolt esetben módosítja a beállítást. A pihentetési idők meghatározását, mind a váltókamrás, mind a folyamatos pihentetés esetén meghatározza, biztosítja a pihentetési időt, szükség esetén módosítja annak tényleges értékét. Biztosítja az előkészítő üzemrész (koptató) egyenletes teljesítményét olyan eredményességgel, hogy az őrlőüzemrész zavartalan üzemmenete a koptatói anyagellátás miatt ne legyen veszélyeztetve, továbbá a koptató kényszerű leállítására se kerüljön sor. Elvégzi a koptatói gépek technológiai sorrend szerinti „hátulról-előre” történő manuális elindítását, majd az anyagfolyam megindítását. A koptató üzemszerű „elölrőlhátra” történő manuális kijáratásos leállítását végrehajtja. A technológiailag szükségessé váló, nem üzemszerű, de nem veszély helyzetű leállításokat anyagkiömlések (medve) keletkezése nélkül hajtja végre. C) Az őrlőüzemrészben végzett tevékenység területén A molnár mester a koptató üzemrészből az őrlőüzemrészbe átjutatott gabonát érzékszervileg minősíti, mintát gyűjt a laboratóriumi vizsgálatokhoz. Elvégzi a malom őrlőüzemrészében lévő gépek, berendezések technológiai sorrend szerinti „hátulról-előre” történő manuális elindítását, majd az anyagfolyam megindítását. A technológia üzemszerű „elölről-hátra” történő manuális kijáratásos leállítását végrehajtja. A technológiailag szükségessé váló, nem üzemszerű, de nem veszély helyzetű leállításokat anyagkiömlések (medve) keletkezése nélkül végzi el. Ellenőrzi és beállítja a malomra (1. töret rendszerre) kerülő gabona tömegáram-erősségét. A molnár mestertől elvárható, hogy a gépi-technológiai felügyeletet ellátó és az üzemirányítást végző számítógépet — amennyiben ilyet az üzem használ — kezelni tudja, annak jelzéseit értelmezze és a szükséges beavatkozásokat a számítógépen vagy a vezérlőpulton keresztül végrehajtsa. Az őrlőüzemrész valamennyi vezér- és segédgépeinek termék be- és elvezetéseinek zavartalanságát figyeli, rendellenesség esetén az anyagfolyások torlódását, illetve kimaradását megszünteti. Beállítja, illetve utánállítja az ellenőrzések során a hengerszékek tápláló- és hengerrés állító szerkezeteit. Beállítja, illetve utánállítja az ellenőrzések során a daraés dercetisztítógépek technológiai megszívásait. Rendszeresen, kézi úton — a technológiai gépek előtti és utáni mintázó csonkoknál, ajtóknál — anyagmintákat vesz a technológiai közép- és félkész termékekből, amelyeket elsősorban érzékszervileg, jellegzetes szakmai módszerekkel megvizsgál. Kiemelt gondossággal figyeli az őrlőhengerekre kerülő és onnan kikerülő őrleményeket. A sziták ellenőrzésénél a beömlő és a távozó szitálási frakciók kiömléseinek folyását figyelemmel kíséri, a távozó frakciókat időszakosan mintázza, az átmenetes és az áteséses szitafrakciókat a megfelelő technológiai szempont szerint értékeli. A sziták ellenőrzésénél elvégzi a lisztfrakciók vizsgálatait pekározással. (Itt rutin jellegű a világszerte Pekár-teszt néven magyar ismert vizsgálati módszer.) 1998/30. szám A sziták lisztfrakcióinak ismeretében (folyáserősség, nedvességtartalom, hamutartalom, szín, korpázottság, szemcsézet, beltartalmi minőség) végzi el a lisztosztályozási feladatot. A molnár beavatkozása a félkésztermék-folyáslisztek elhangolódása esetén (szín, korpázottság, szemcsézettség megváltozása esetén) válik szükségessé. A késztermékek (lisztek, asztali dara, csíra, korpák stb.) folyásának minőségét a molnár és a munkáját segítő laboráns rendszeresen ellenőrzi. A lisztek hamutartalma nem haladhatja meg a típus által deklarált értéket, pekározási vizsgálati eredményük nem lehet rosszabb a malom és vevőpartnere által elfogadottnál, külön megállapodás hiányában az országos jellegmintánál. A lisztek szemcsézete (főleg fogós liszteknél) meg kell hogy feleljenek a partner, illetve a vevővel kötött értékesítési szerződéseknek, ilyen hiányában szintén a vonatkozó hazai vagy aktuális külföldi szabványok az értékadók. Az őrlési melléktermékként közismert korpa és egyéb malomipari takarmányoknak megfelelő tápértéket kell képviselniük. Ezt a molnár elsősorban a korpa és a takarmánylisztek keményítőtartalmának a megállapodásokban, ennek hiányában a szabványban szereplő, alsó határérték feletti tartásával biztosítja, az összefüggő őrlési folyamat egészének eredményeképpen. A késztermékek folyáserősségét és ennek megfelelően a felőrlésre került gabonához számolt tömegarányát, a kihozatali jellemzőket időnként meghatározza. Korszerű malmokban az automatikus késztermékmérlegek (folyásmérlegek) az ún. kiaknázás-számítógép révén ezeket a jellemzőket — más eredményekkel együtt — tetszőlegesen kívánt időpontban, a kérdezett időtartamra vonatkozóan szolgáltatják. Ilyen helyeken a molnár mester feladata a kiaknázás-számítógép kezelése, majd az eredmények értékelése szerint a legcélszerűbb technológiai beavatkozások kiválasztása és azok elvégzése. Az őrlési műveletek során figyelemmel kíséri a gépek (technológiai vezér- és segédgépek, erőgépek) üzemmenetét. A technológiai gépek, berendezések beállításakor figyeli a kapcsolódó erőátviteli gépek/berendezések műszaki terhelhetőségét is: transzmissziós hajtásoknál a gépek túlterhelése a szíjhajtás üzemzavarához (csúszás, melegedés, leégés, ledobódás, a hajtószíj szerkezete szerint) vezethet. Egyedi vagy csoportos hajtásoknál a túlterhelés a motorvédelem üzemzavart is kiváltható meghibásodásokat is eredményezhet. A pneumatikus őrleményszállításos malmoknál a technológiai-szállító szakaszok túlterhelését eredményező rendellenesség a malom teljes üzemzavarához is vezethet. Az őrlőüzemrészben tevékenykedő molnár mesternek nemcsak technológiai felügyeletet kell ellátnia, hanem műszaki felügyeletet is végeznie kell. A színvonalasabb műszaki felkészültségű malmoknál ezt a feladatot a folyamatot irányító automatika gép- és technológiafigyelő rendszere segíti, teljes körű automatizáltságnál pedig a molnártól át is veszi ezt a tevékenységet. D) A malmi késztermékek keverése, csomagolása, tárolása és kiadása tevékenység területén A késztermékek homogenizáló keverése szorosan kapcsolódik az őrlési tevékenységhez. A malmi késztermékek ellenőrzésében a molnár munkája meghatározó, a laboratórium munkáját segíti. Zsákos vagy zacskós csomagolásra és ömlesztett kiadásra csakis megfelelően egyneműsített és a kívánt minőségi paramétereknek mindenben megfelelő késztermékek kerülhetnek. A készrekevertségi állapotról a molnár gondoskodik, a csomagolási és kiadási engedélyt a laboratórium vizsgálati eredményei alapján adja meg a cég vezetése. Az őrlőüzem késztermékeit 30—50 kg-os töltőtömegű műszálas, fólia- és papírzsákokba, esetleg nagyobb töltőtömegű zsákos konténerekbe; 0,5—5 kg töltőtömegű papír- és fóliazacskókba csomagolják általában. Egyes speciális termékeknél a szokásostól eltérő csomagolószereket is használnak (pl. kartondoboz). A csomagolást betanított dolgozók végzik, általában félautomata vagy automata berendezésekkel. Kisebb üzemekben egyszerűbb gépesítettséggel segítetten, kézi munkával végzik ezt a tevékenységet. A kisegységű csomagokból a későbbi tárolás, szállítás és forgalmazás érdekében legfeljebb 20 kg tömegű gyűjtőcsomagokat képeznek, amely műveletet szintén géppel végeznek el, műanyag zsugorfóliát vagy papírt használva. Az így képzett gyűjtőcsomagokból a rakodólapos tárolás és szállítás számára egységrakományokat alakítanak ki. Az egységrakomány képzés történhet kézi munkával és gépi úton, ún. palettázással. Az egységrakományok üzemen belüli mozgatása gépi megoldású, megbontásuk — amennyiben a vevő ezt igényli — kézi munkával történik. A darabárus jellegű késztermékek üzemen belüli mozgatása, rakodása a segéd- és betanított munkások (targoncavezető) feladata. A csomagolás egészének — a késztermékraktárba történő átadással bezárólag — ellenőrzését (töltő tömeg, árunem, zárás szilárdsága, gyártás azonosítók, rakatképzés stb.) a molnár mester tevékenységi körébe sorolhatja a munkáltató. A malmi késztermékek forgalmazásának más, szokásos változata az ömlesztett késztermékek speciális tartályos tehergépjárművel történő elszállítása. Ezek töltése teljes egészében gépesített. A malmi késztermékek tárolása csomagoltan (zsákban, zacskókban egységrakományonként) vagy kamrában (silóban) történhet. A silós késztermék tárolási megoldás fizikai munkát nem igényel, az itt használatos gépi-technoló- 1998/30. szám giai folyamatsor irányítása a molnár feladatkörébe tartozik. A késztermékek tárolása során fizikai és biokémiai folyamatok játszódnak le. Darabárus tárolásoknál a molnár mester a laboratórium mintázási tevékenységét segíti, silós tárolásnál a minőséget megőrző technológiai műveleteket elvégzi (forgatás, átszitálás, entol-éteres kezelés stb.). E) A keveréktakarmány-gyártási tevékenység területén A keveréktakarmányok gyártásánál az alapanyagok raktározása kiemelt fontossággal bír. Az alapanyagok sokfélesége, eltérő felhasználhatósági időtartamuk, tárolásuk különböző jellege miatt is a raktározási munkakört ellátó dolgozótól konkrét anyagismereti és logisztikai ismereteket követel. A takarmányüzemi molnár mester munkája érdemben a gabona nyersanyagok és a különböző eredetű és felhasználási célú alapanyagok gyártóüzemre adásával kezdődik. Az alapanyagok nagy része a technológiai felhasználás előtt valamilyen formájú fizikai jellegű előkészítést igényel. A korszerűbb üzemek a beviendő alapanyagok számosságának csökkentése és a bedolgozás megbízhatóságának fokozása, továbbá a gyártási folyamat egyszerűsítése és racionalizálása érdekében különböző előkeverékekkel dolgozik (premix, komplett premix, koncentrátum stb.), amelyek állatfajonként, tenyésztési irányonként és más szempontok szerint is gyártmányspecifikusak, alapanyagként kezelendő technológiai köztes termékek (félgyártmányok). Ezek az előkeverékek saját üzemi gyártásból vagy vásárlásból származhatnak. A technológiai keveredések, szennyeződések elkerülése, a gyártmányok deklarált összetétele és minősége érdekében a takarmánygyártás egésze területén elengedhetetlenül fontosan kezelendő az anyagismeretre és a tárolásigyártási technológiai előírások betartásra vonatkozó munkavégzési fegyelem. A közvetlen gyártási technológiai folyamat főbb vezérműveletei: aprítás (általában darálás), mérlegelés (tételes vagy folyamatos), keverés (tételes vagy folyamatos), kisebb arányú komponensek üzemi szintű előkeverékének képzése, félkész termékek, alapanyagok hidrotermikus kezelései és a különböző kikészítések (granulálás, pellettálás, extrudálás, expandálás), továbbá az ezekhez kapcsolódó egyéb műveletek (pl. granulálásnál morzsázás osztályozással kiegészítve). A nagyobb és a korszerűbb üzemeket a teljes körű automatizáltság jellemzi. Itt a takarmányüzemi molnár mester fő feladata az automatika monitorrendszerén keresztül gyakorolt felügyelet, és a folyamatirányításba történő esetleges beavatkozások elvégzése. A takarmányüzemi molnár feladata a termékváltások gyártóüzemi szintű megszervezése és végrehajtása. Az átállásokat úgy kell meghatároznia, hogy a késztermékeket veszélyeztető keveredések, szennyeződések ne álljanak elő. Az egyszerűbb műszaki adottságú üzemekben, a részleges automatizáltságból eredően gép- és rendszerfelügyeletet is el kell látnia a molnár mesternek. Ilyen üzemekben egy-egy technológiai szakaszhoz kapcsolódó munkaterületeket alakítanak ki (pl. előkészítős, darálós, mérleges, présgépkezelő, kézi vezérlőpult kezelő stb.). A takarmányüzemi molnár munkaköre — függetlenül az automatizáltság fokától — a hagyományos értelemben vett fizikai munkát nem igényli, a klasszikus őrlőmolnári munkához hasonlóan felügyeleti jellegű. A kész takarmányok csomagolása egyutas zsákos megoldású, a csomagolás fél- vagy teljes automata zsákológépekkel történik papír- vagy műanyag fólia zsákokba. Itt a közvetlen élőmunkát betanított dolgozók látják el, a molnár mester itt is csak felügyeletet végez. A kész takarmányok ömlesztett szállítása speciális tartályos tehergépjárművekkel általános gyakorlat. A kész takarmányok raktározása során elsődleges feladat az egészségi állapot megőrzése és a különböző gyártmányok elkülönített tárolása, az azonosított specifikációjú raktári kiszolgálás biztosítása a szállító (vevő) felé. A takarmánykeverő-üzemi készáru tárolásnak — mind a silós, mind a zsákos formánál — a forgalmazás érdekében logisztikai követelményeknek is meg kell felelnie. Így a raktárosi munkakörök már túlmutatnak a molnár szakmunkás képzettségén, de már a molnár mester felkészült ilyen tevékenységek ellátására. III/2. Szakmai gyakorlati követelmények A molnár mester a gyakorlati tevékenysége során legyen képes a technikai és technológiai korszerűsítések irányába változó üzemeltetésre, a késztermékek egyre szigorodó minőségű, gazdaságosan eredményes gyártására. Legyen képes a malomipari szakma és a konkrét üzem fejlődésével járó magasabb színvonalú termelés- és üzemirányítás ellátására. Ezért a molnár mesternek a gyakorlati tudnivalók körében: Ismeret szintjén kell tudnia (ismernie): — a hántolómalmi és a keveréktakarmány-gyártási nyers- és alapanyagok, késztermékek érzékszervi és műszeres minősítését, a vizsgálati eredmények értékelését és felhasználását, — a rizs- és a borsóhántolási technológiák alkalmazását, — a keveréktakarmány-gyártó üzemi technológiák alkalmazását, az ott beépített irányítástechnikai berendezések működtetését, — a gabonatárházak, gabonasilók technológiájának működtetését, — a gabonahántoló gépek és berendezések, a takarmánygyártás gépeinek és berendezéseinek kezelését, mű- 1998/30. szám ködés közbeni beszabályozását, napi és időszakos karbantartásukat. Jártassági szinten kell elsajátítania: — a búza és a rozs mennyiségi és minőségi raktári átvételét, — a gabonatermények érzékszervi vizsgálatait, a telepi és technológiai tömegméréseket, a mintavételezéssel kapcsolatos üzemi és hatósági szintű adminisztrációt, — a gabona raktártérbe történő betárolását, — a gabonatárházi technológiai műveletek elvégzését, — a gabonaraktári kiadásokat (üzemi átadások, kereskedelmi kiszállítások), — a késztermékek csomagolásának és raktározásának irányítását, — a készterméksilók és a raktárak működtetését, a technológiai minőségmegőrző műveletek elvégzését, — a késztermékek kiadásának végrehajtását. Készség szinten kell tudnia: — a malmi koptatói üzemrészbe a gabonaraktárból átadott-átvett gabona keverését, — a koptató technológiai teljesítményének beállítását, — a koptatói halmaz- és felületi tisztítóműveletek ellenőrzését, gépeinek beállítását, — a nedvesítés(ek) mértékének beállítását, — a pihentetési időtartam(ok) beállítását, — a koptató üzemrészből az őrlőüzemrész felé történő átadást, — a törető- és az őrlőrendszerek aprítási műveleteinek összehangolt beszabályozását, — a szitálási és a dara-dercetisztítási műveletek átfogó ellenőrzését, — a késztermékfolyások kialakítását, a lisztosztályozási művelet végzését, — a folyáslisztek és a késztermékek érzékszervi ellenőrzését, — az őrlési teljesítmény értékének figyelemmel kísérését, — a késztermék-kihozatali arányok alakulásának követését, a lehetőségek szerinti befolyásolását a kívánatosabb irányba, — az üzemeltetés zavartalanságának biztosítását, az esetleg előálló technológiai és műszaki rendellenességek, hibák és üzemzavarok gyors és biztonságos kiküszöbölését, — a technológia számára üzemleállást nem vagy csak minimális ideig eredményező műszaki változtatásokat (rostalemezek cseréje, szitabontás, bevonatcserék, rostaberendezések, sziták és daragépek bevonattisztító elemeinek cseréje, daragépkeretek cseréje, porszűrők szűrőelemeinek cseréje, ékszíjak, hajtóláncok utánállítása és cseréje, lapos szíjhajtások utánállítása feszítéssel vagy hurokhossz változtatással, bontható surrantó csövek cseréje, hajtóművek, villamos motorok cseréje) elvégzését, — a henger- és a rovátkolási értékek meghatározását felvételezéssel, az új rovátkolásokkal kapcsolatos adatok meghatározását, — szita- és daragépbevonatok meghatározását, — meghajtó tárcsák, fogaskerekek, lánckerekek, hajtószíjak és hajtóláncok adatainak felvételezését, meghatározását, — a napi és az időszakos termelési adminisztráció elvégzését. III/3. Követelmények a szakmai elmélet terén A molnár mester képes kell hogy legyen a mindenkori üzemi színvonalnál magasabb technikai-technológiai szintű és magasabb fokú szervezettséget igénylő termelő- és szolgáltató tevékenység irányítására. Ennek érdekében a mesternek: Ismeret szintjén kell tudnia (ismernie): — a minőségbiztosítási rendszerek működését, — a nyers-, az alapanyagok, a késztermékek és a technológiai középtermékek mintázását, — a különböző gabonatermények, alapanyagok és késztermékek mint biokémiailag aktív, élő anyagok raktározásánál lejátszódó élettani folyamatokat, azok technológiai befolyásolási lehetőségeit, — a gabonatermények, az alapanyagok (főleg takarmányüzemi) és a késztermékek minőségére vonatkozó hatósági és más szinten szabályozott előírásait, a vizsgálati eredmények értékelését, — a minőségvizsgálati módszerek, eszközök és műszerek működési elvét, — a malmi, a takarmányüzemi és a gabonatárházi gépek, technológiák, a technológiai műszerezés és az irányítástechnológiai megoldások fejlődési irányait. Megértési szinten kell elsajátítania: — a nyers- és alapanyagok minőségi paramétereinek befolyásoló hatását a késztermékek minőségére, a késztermékek kihozatali mutatóival való összefüggéseit, — a késztermékek minőségi mutatóinak kihatásait a továbbfelhasználó élelmiszeripari és mezőgazdasági ágazatok technológiai és gazdasági eredményeire, — a malmi, a takarmányüzemi és a gabonatárházi technológiai-műszaki dokumentációk felvételezését; ezen belül biztonsággal kell készítenie technológiai folyamatábrákat, szitasémákat, gépelrendezési vázlatokat, gép- és motorjegyzékeket a további feldolgozás számára, — az őrlő-, szitáló- és daratisztítógépek teljesítőképességgel összefüggő méretezési, számítási módszerét, — a főbb technológiai és műszaki jellemzők fogalmát és számítását, — a szakmában általánosan használatos anyagmozgató gépek és berendezések teljesítőképességének számítását, — a technológiai középtermékek vizsgálatát, az őrlési táblázat elkészítését célzó mintázások módját, a számítás menetét és annak a kiértékelésen alapuló felhasználását, — a szakmában használatos főbb erősáramú villamos gépek, berendezések, készülékek és szerelvények (transz- 1998/30. szám formátorok, motorok, fázisjavító kondenzátortelepek és automatikáik, elosztók, biztosítók, mágneskapcsolók, világítótestek stb.) szerkezeti részeit, működési elvét, kezelésükkel és üzemben tartásukkal kapcsolatos főbb szabályokat, — a különböző karbantartási rendszereket, ezen belül részletesebben a malomipari üzemekre jellemző tervezettütemezett karbantartási formát (korábbi nevén TMK), az arra való előkészület és a lebonyolítás szervezését. Alkalmazási szinten kell tudnia: — a gabonatermények, a takarmányüzemi alapanyagok, a malmi és a takarmányüzemi késztermékek érzékszervi minősítését, — a gabona- és a késztermékraktári gépeket és műveleteket, — a gabona őrlésre történő előkészítésének hagyományos és korszerű műveleteit, — a koptatóüzemi gépek beszabályozását, — az előkészítés műveletei és folyamata során változtatható műszaki és technológiai lehetőségeket, a szabályozás manuális megoldását, — a különböző gabonák előkészítési technológiáinak eltérő jellegzetességeit, — a hengeres aprítás munkáját befolyásoló tényezőket, — az őrleményverők és a decebontók szerepét, technológiai illesztésüket, — a szitálási munka eredményességét befolyásoló tényezőket a hagyományos és korszerű szitagépeknél, — a dara- és decetisztítást befolyásoló tényezőket, — a liszttípusok kialakítását a középtermék lisztfrakciókból, — a homogenizáló lisztkeverés megoldásait, a megfelelő kevertség elbírálásának módszerét, — az őrlési folyamat teljes körű irányítását, az eredményesség meghatározását és értékelését, — a különböző gabonák, különböző őrlési eljárásainak főbb jellemzőit (rendszerek, anyagvezetések, műveleti tényezők, technológiai paraméterek, kihozatali eredmények), — az őrlésvezetés műszakonkénti mennyiségi és minőségi ellenőrzését, — a termelés műszakonkénti és időszakos elszámolását, a szakmai gyakorlat szerint dokumentálva, — a készterméktárolás megoldásait, szabályait, — a késztermékek rakodásának és szállításának megoldásait, szabályait, — az őrlésre előkészítő gépek, az őrlő-, a szitáló- és daratisztító gépek szerkezeti felépítését, működésüket, szabályozásukat és karbantartásukat, — a takarmányüzemi darálók, keverőgépek, présgépek, hűtők, morzsázógépek szerkezeti felépítését, működési elvüket, szabályozási lehetőségüket és karbantartásukat, — a gabonatárházi tisztítógépek és a terményszárító berendezések szerkezeti felépítését, működési elvüket, szabályozási lehetőségüket és karbantartásukat, — a rizs- és a borsóhántolás gépeit, berendezéseit (előkészítő, héjtalanító, kikészítő gépek) szerkezeti felépítését, működési elvüket, szabályozási lehetőségüket és karbantartásukat, — a malomipari gyakorlatban használatos telepített (stabil) és mozgatható (mobil) anyagmozgató gépek és berendezések szerkezeti felépítését, működési elvüket, szabályozási lehetőségüket és karbantartásukat, — a malomipari gyakorlatban használatos porszűrő gépek és berendezések szerkezeti felépítését, működési elvüket, szabályozási lehetőségüket és karbantartásukat, — az általános és kiemelten a malomipari tűzvédelemmel kapcsolatos szabályokat, az üzemeltetés tűzmegelőző feladatait, az üzemi szintű tűzoltás módjait és főbb előírásait, — a munkavédelem malomipari üzemekre vonatkozó jellegzetes előírásait, a fokozott hatóképességű veszélyforrásúnak minősített gépeket, berendezéseket, a főbb veszélyforrásokat, a baleset-megelőzés és a munkahelyi ártalomcsökkentés műszaki, szervezési és védőeszközös megoldásait, — az elsősegélynyújtás szabályait, — a malomipari technológiák környezetszennyező hatásait (levegőszennyezés, szennyvízkibocsátás, zajkibocsátás), a malomipari gyakorlatban használatos környezetvédelmi megoldásokat, — a gyártás- és a tárolástechnológiai higiéniával kapcsolatos összefüggéseket, az üzemeltetési gyakorlat főbb higiéniai szabályait, — az élelmiszergyártásnál és kiemelten a malomipari munkakörökben megkövetelendő személyi higiénés szabályokat, — az időszakos munkahelyi biztonságtechnikai (tűz- és munkavédelmi) oktatások szervezését és lebonyolítását, — a gondjaira bízott munkatársak, tanulók és pályakezdők munkakultúrájának fejlesztését, a munkaerkölcs erősítését, elsődlegesen a személyes példaadás és a szakmai hagyományápolás alapján. IV. Vizsgakérdések és feladatok A mestervizsga célja: annak megállapítása, hogy a mesterjelölt — elsajátította-e a tevékenység gyakorlásához mester szinten szükséges, szakmai elméleti és gyakorlati, vállalkozási és pedagógiai ismereteket, — képes-e munkáját magas színvonalon, önállóan végezni, — megfelel-e a vonatkozó hatályos rendeletben előírt feltételeknek, — rendelkezik-e a szakmai követelmények által támasztott tudáselemekkel, gyakorlati készségekkel; a vállalkozás működéséhez szükséges szakmai, emberi tulajdonságoknak birtokában van-e. 1998/30. szám A mestervizsga részei:

Source: https://magyarkozlony.hu/hivatalos-lapok/8765c6e2fdbb1efd40bba49d052ab159d6322154/dokumentumok/7a09ebd7df32e48a8b46edcb97f064c180aab6c3/letoltes